Joitain lippuja (yleisesti kerta- ja päivälippuja) voi ostaa ja lähettää toisen henkilön puhelimeen. Vastaanottajalle lähetetään linkki, jolla hän saa lipun käyttöönsä. Vastaanottajan täytyy olla rekisteröitynyt käyttäjä samassa sovelluksessa ja sovelluksen täytyy olla asennettuna siinä puhelimessa, jolla lippua on tarkoitus käyttää. Myös lipun ostajan täytyy olla rekisteröitynyt käyttäjä.
Valitse lipputyyppi ja paina ”Osta”
Avautuvassa näkymässä on kohta ”Käytä”, klikkaa ja vaihda ”Toisella tilillä (jakolinkki)”
Varmista, että maksutapa on haluamasi ja hyväksy osto
Klikkaa avautuvassa näkymässä ”Lähetä jakolinkki”
Valitse tapa, jolla haluat linkin jakaa, sekä vastaanottaja
Lipun vastaanottaja klikkaa linkkiä tai syöttää koodin omassa puhelimessaan saadakseen lipun käyttöönsä. Huomioi, että koodi on kertakäyttöinen.